Վասիլի Մատե

**Վասիլի Վասիլևիչ Մատե** (, ), ռուս նկարիչ, գծանկարիչ, փորագրիչ, ակադեմիկոս և Գեղարվեստի կայսերական ակադեմիայի իսկական անդամ։

## Կրթություն
[մինի|ձախից|180px|Վասիլի Մատեի դիմանկարը, նկարիչ՝ [Վալենտին Սերով, օֆորտ]]
Վասիլի Մատեն ծնվել է գերմանացի գաղութաբնակ Վիլհելմ Մատեի ընտանիքում։ Ծնվելիս ստացել է Յոհան Վիլհելմ անունը։ Սովորել է Ռեֆորմատորական ուսումնարանում, Արվեստների խրախուսման ընկերության նկարչական դպրոցում (1870-1875, 1872 թվականից՝ Լավրենտի Սերյակովի մոտ) և Սանկտ Պետերբուրգի գեղարվեստի ակադեմիայում (1875-1880, Ֆեոդոր Իորդանի մոտ)։ Ալեքսանդր Իվանովի «Քրիստոսի հայտնվելը ժողովրդին» նկարի համար Հովհաննես Մկրտչի գլխի էտյուդից պոլիտիպաժային փորագրության համար արծաթե մեդալ է ստացել և 1880 թվականին նրան ուղարկել են Փարիզ, սովորել է Ֆրանսուա Պանեմակերի մոտ, ուսումնասիրել է օֆորտի արվեստը Գայլարդի ղեկավարությամբ (, 1834-1887):

1884 թվականին Մատին շնորհվել է երկրորդ աստիճանի դասական նկարչի կոչում։ 1893 թվականից եղել է Արվեստի ակադեմիայի իսկական անդամ, 1899 թվականին ստացել է փորագրության ակադեմիկոսի կոչում։ Ակադեմիայում զբաղեցրել է ղեկավար  պաշտոններ՝ փորագրության բաժնի վարիչ և պրոֆեսոր՝ արվեստանոցի ղեկավար։

## Ստեղծագործական ուղի
Մատեն որևէ նշանակալից օրիգինալ ստեղծագործության հեղինակ չէ, նա 19-րդ դարի վերջին Ռուսաստանի գլխավոր փորագրիչներից է։ Մատեն ռուսական պատմության և մշակույթի գործիչների դիմանկարների բազմաթիվ օֆորտների և փայտի փորագրությունների հեղինակ է։ Ընդօրինակելով 19-րդ դարի 2-րդ կեսի խոշորագույն ռուս նկարիչներ Վիկտոր Վասնեցովի, Իլյա Ռեպինի, Վասիլի Սուրիկովի, Իվան Տրուտնևի և մյուսների նկարներն ու գծանկարները՝ նպաստել է ռուսական արվեստի հանրահռչակմանը։ Վերարտադրել է նաև Բարտոլոմե Էստեբան Մուրիլյոյի, Ռեմբրանդ վան Ռեյնի և մյուսների ստեղծագործությունները։

Մատեի գեղատեսիլ նուրբ և արտահայտիչ բազմաթիվ պոլիտիպաժներ տպագրվել են «Մեղու», «Ռուսական հնություն», «Պատմական տեղեկագիր», «Գեղանկարչական ակնարկ», «Համաշխարհային նկարազարդում» ամսագրերում, հանրաճանաչ անթոլոգիաներում և այլ հրատարակություններում։

1899 թվականից ի վեր Մատեն փայտի փորագրությունից անցել է օֆորտի տեխնիկային (ընդհանուր 278 թերթ, որոնցից 225-ը դիմանկարներ են), ինչը, նրա կարծիքով, մեծ հնարավորություններ է ընձեռել և թույլ տվել նրան հասնել մատիտի կոպիտ գծին և վրձնի հոսունությանը։


Antony Tomishko, engraving by Vasily Mate.jpg|Անտոնի Տոմիշկո
Granovskiy Timofey Nikolaevich.jpg|Տիմոֆեյ Գրանովսկի
Serov Alexandr Nikolaevich.jpg|Ալեքսանդր Սերով
Mate tretyakov by repin ofort.jpg|Պավել Տրետյակով
Mate Sergey Tretyakov.jpg|Սերգեյ Տրետյակով
Pushkin (by Mate).jpg|Ալեքսանդր Պուշկին
Vasiliy Nazarovich Karazin.jpg|Վասիլի Կարազին
Zotov Pavel Dmitrievich.jpg|Պավել Զոտով
V. Mate. Portrait of Dmitry Rovinsky.jpg|Դմիտրի Ռովինսկի
Nikolai Gogol2.jpg|Նիկոլայ Գոգոլ


## Մանկավարժական գործունեություն
մինի|Պատշգամբ Վասիլի Մատեի ակադեմիական արվեստանոցում, որի ելքը նրա բնակարանից է եղել, որտեղից նա ղեկավարել է ուսանողների դասերը, լուսանկար, 2011
Դասավանդել է Սանկտ Պետերբուրգում Սանկտ Պետերբուրգի Շտիգլիցի անվան գեղարվեստաարդյունաբերական ակադեմիայում (1884-1909), Արվեստների խրախուսման ընկերության նկարչական դպրոցում (1911 թվականից), Կայսերական արվեստների ակադեմիայի բարձրագույն արվեստի դպրոցում (1894-1917)։ Նրա աշակերտներից են եղել՝ Աննա Օստրոումովա-Լեբեդևան, Իվան Պավլովը, Նիկոլայ Գերարդովը, Ադրիան Կապլունը, Վադիմ Ֆալիլեևը, Պավել Շիլինգովսկին,  Վալենտին Բիստրենինը։

Մատեի գլխավորությամբ օֆորտով զբաղվել են հայտնի նկարիչներ Իլյա Ռեպինը և Վալենտին Սերովը, ճարտարապետ Իվան Ֆոմինը։

1913 թվականից Մատեն եղել է իսկական պետական ​​խորհրդական։

## Ծանոթագրություններ

## Գրականություն
* Матэ Василий Васильевич — статья из Большой советской энциклопедии. 
* Лазаревский И. Василий Васильевич Матэ, 1856—1917. — М.; Л.: Искусство, 1948. — 35 с.
* Корнилов П. Е. Офорт в России XVII—XX веков. Краткий очерк. — М.: Изд-во Академии художеств СССР, 1953. — 144 с.
* Фёдорова В. И. В. В. Матэ и его ученики. — Л.: Художник РСФСР, 1982. — 208 с., ил.

## Արտաքին հղումներ
* 
* В. В. Матэ и его ученики (к выставке Русского музея 15 октября — 20 декабря 1999)
* Интернет-музей гравюры
* Список офортов В. В. Матэ

Կատեգորիա:Սանկտ Պետերբուրգի գեղարվեստի ակադեմիայի շրջանավարտներ
Կատեգորիա:Ռուսական կայսրության նկարիչներ
Կատեգորիա:Ռուս նկարիչներ
Կատեգորիա:Ռուս արվեստագետներ
Կատեգորիա:19-րդ դարի ռուս նկարիչներ
Կատեգորիա:20-րդ դարի ռուս նկարիչներ
Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Ռուս փորագրիչներ
Կատեգորիա:Ռուս մանկավարժներ